TÁRSULÁSI MEGÁLLAPODÁS
Intézmény Fenntartására

(egységes szerkezetben)
amely  Zalahaláp és  Sáska Községek Képviselő - testületeinek   2013. május 23.-ai együttes  ülésén került elfogadásra.  

Zalahaláp és Sáska Községek Önkormányzatai a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87. § rendelkezéseinek értelmében az önkormányzati feladat- és hatáskör hatékonyabb, célszerűbb ellátása érdekében kötött, a „Kacagó” Napközi Otthonos Óvoda és Főzőkonyha fenntartására vonatkozó társulási megállapodást felülvizsgálták és a felülvizsgálat eredményeként   az alábbi  Társulási Megállapodást fogadták el:
1. Általános rendelkezések
1.1. Társulás neve: Zalahaláp, Sáska Községek Önkormányzatainak Óvoda ,- és Főzőkonyha  fenntartó  Társulása
 (a továbbiakban:Társulás )

1.2. Társulás székhelye: 8308 Zalahaláp , Petőfi tér 4.

1.3. Társulás működési területe: a társult önkormányzatok közigazgatási területe.

1.4. A társulási megállapodás időbeli hatálya: a társulás határozatlan időre jön létre

1.5. Társulás bélyegzője: Zalahaláp – Sáska  Községek Önkormányzatainak Óvoda ,- és Főzőkonyha fenntartó Társulása felirattal ellátott körbélyegző, közepén Magyarország címerével
1.6. Társulás jogállása: jogi személy, gazdálkodására a költségvetési szervek működésére vonatkozó szabályokat kell alkalmazni azzal, hogy a pénzügyi-számviteli, gazdálkodási, döntés előkészítési, végrehajtás szervezési feladatait a Lesenceistvándi Közös Önkormányzati Hivatal ( 8319 Lesenceistvánd , Kossuth u 145.) látja el.

1.7.  A Társulás Tagjai :

1.7.1.Zalahaláp Község Önkormányzat  , lakosságszám: 1311
         Székhelye: 8308 Zalahaláp , Petőfi tér 4. , Képviseli : Bedő Lajos Sándor polgármester

1.7.2.Sáska Község Önkormányzat , lakosságszáma : 298
         Székhelye: 8308 Sáska , Rákóczi u.4. , Képviseli: Kovács Nándor polgármestere

2. A Társulás célja
2.1. A „ Kacagó” Napközi Otthonos Óvoda és Főzőkonyha kölcsönös előnyök és az arányos teherviselés érvényesítése alapján az intézmény fenntartása , működtetése. 
2.2. A feladatellátás feltétel- és forrásrendszerének koordinálása. 
3. A Társulásra átruházott feladat- és hatáskörök
3.1. A  nemzeti köznevelésről szóló 2011. évi CXC. törvény 4.§ 11. pont második fordulata , a 8.§ - a , továbbá a 20/2012.(VIII.31) EMMI rendeletben meghatározottak szerinti óvodai nevelés intézményi ellátás  feltételeinek biztosítása , az óvoda intézménybe integráltan működő főzőkonyha működtetése..
3.2. A Társulás a feladatok ellátására   költségvetési intézményt tart fenn, amely intézmény egyszemélyi vezetés alatt magában foglalja a napközi otthonos óvodát , valamint a főzőkonyhát. A főzőkonyha szakmai vezetője a mindenkori főszakács.
3.3. (törölve)
3.4. A közös fenntartású intézmény székhelye: 8308 Zalahaláp , Ady E. u .1.
4. A Társulás szervezete és működése

A társulás szervezetének, működésének, döntés-előkészítési és döntéshozatali eljárási rendjének főbb szabályait jelen megállapodás, további részletes szabályait a Szervezeti és Működési Szabályzatban ( a továbbiakban: SzM.Sz.) a Társulási Tanács állapítja meg.

Az Sz.M.Sz. nem tartalmazhat ellentétes rendelkezést a jogszabályokban és a Társulási Megállapodásban szabályozott rendelkezésekkel. 
4.1 A társulás szervei

a) 
A Társulás döntéshozó szerve a 12 tagból álló Társulási Tanács. A társulási tanácsot a társult önkormányzatok képviselő-testületei által delegált tagok alkotják, akik e megállapodásban meghatározott számú szavazattal rendelkeznek.

b) A társulási tanács döntését határozattal hozza.

c) A társulási tanács megalakul, ha a képviselő-testületek mindegyike jóváhagyta a megállapodást és a társulási tanács alakuló ülése kimondta megalakulását.

d) A társulási tanács gyakorolja a jelen társulási megállapodásban meghatározott, valamint a települési önkormányzatok képviselő-testületei által megállapodásban átruházott önkormányzati feladat és hatásköröket.

e) A társulási tanács tagjai közül elnököt és alelnököt választ. Együttes akadályoztatásuk esetén a tanács ülését a korelnök hívja össze és vezeti.

f) A települési önkormányzat képviselő-testülete által eseti helyettesítési, képviseleti joggal felhatalmazott képviselő a delegált tagot  megillető jogkörrel (teljes jogkörrel) rendelkezik, jogai és kötelességei azonosak a tag önkormányzatok delegált tag jogaival és kötelességeivel.

A társulási tanács működésével kapcsolatos egyéb kérdéseket a társulás saját maga állapítja meg a szervezeti és működési szabályzatában. A társulási tanács működésére egyebekben a képviselő-testületre vonatkozó szabályokat kell alkalmazni.

4.2. A társulási tanács elnöke

a) A társulási tanács az alakuló ülésén  tagjai sorából elnököt választ. Az  elnök személyére a társulási tanács bármely tagja javaslatot tehet.

b) A társulási tanács elnöke képviseli a társulást. Távolléte és akadályoztatása esetén a társulás képviseletét az alelnök látja el.
5. A Társulási Tanács döntései
5.1. A társulási tanács döntése határozat 

A társulási tanács döntéseinek előkészítését, végrehajtásuk szervezését a társulás székhelyének közös önkormányzati hivatala, mint a társulás munkaszervezete látja el.

A társulási tanács ülésein a társult önkormányzatok jegyzői tanácskozási joggal részt vehetnek.

5.2 A döntéshozatal módja 

A társulás minden tagját egy szavazat illeti meg. 

A társulás akkor határozatképes, ha  ülésén  a tagok jelen vannak.

A társulási tanács érvényes döntéséhez annyi tag igen szavazata szükséges, amely meghaladja a jelen levő tagok szavazatainak felét és az általuk képviselt települések lakosságszámának egyharmadát.

A megállapodásban meghatározott döntéshez minősített többség szükséges. A minősített többséghez legalább annyi tag igen szavazata szükséges, amely eléri a társulásban részt vevő tagok szavazatának több mint a felét, és az általuk képviselt települések lakosságszámának felét.
 5.3. Minősített többség szükséges a Mötv. 42. §  2., 5., 6., 7. pontjában ,  valamint a 46. § (2) bekezdés c) pontjában foglalt zárt ülés elrendeléséhez.

5.4.. A társulási tanács minősített többséggel dönt a társulásból történő kizárásról.

5.5. 
A Képviselő-testületek  külön megerősítő döntését igénylő esetekben bármely társulási tag képviselő-testületének eltérő véleménye esetén a tanács a döntést újratárgyalhatja.  Az újratárgyalást a mérlegelhető okok, és indokok megjelölésével az aggályokat megfogalmazó testület polgármesterének kell a társulás elnökénél bejelenteni. A döntések előkészítésekor  a társult önkormányzatok méltányos érdekeinek figyelembevételével kel a döntési javaslatokat előkészíteni , előzetes egyeztetések során a konszenzust  létre kell hozni . A megegyezés hiányában, ha a döntésnek pénzügyi kihatása van, és a megállapodást alapos ok nélkül meg nem kötő önkormányzat hibájából a társulásnak kára származik, úgy az igazolt kárt az azt okozó köteles a társulásnak megfizetni. 
6. A társulás tagjának jogai és kötelezettségei
6.1. A társulás tagjának jogai: 

a) A Társulási Tanácsban minden tag egy szavazattal rendelkezik. 

b) A tag képviselője útján részt vehet a társulás tevékenységében, rendezvényein, céljainak, feladatainak meghatározásában, döntéseinek meghozatalában, a társulás szervezetének és működési szabályainak kialakításában. 

c) A tag képviselője választhat és választható a társulás szerveibe, tisztségeire. 

d) A tag képviselője a társulási tanács ülésein teljes joggal képviseli a tagönkormányzat érdekeit. 

e) A tag a társulási tanács döntése alapján részesedhet a társulás tevékenysége révén elért  pénzbevételekből. 

f) Javaslatot   tehet   a   társulást   érintő   bármely   kérdésben,   jogosult   a   társulás   törvénysértő határozatának észrevételezésére és megtámadására. 

g) Kérdést, javaslatot, indítványt  tehet  a  társulás  tisztségviselőihez  és  szerveihez,  felvilágosítást kérhet  tőlük  a  társulás  bármely  tevékenységéről,  amelyre  a  címzettek  30  napon  belül  kötelesek  választ adni. Betekinthet a társulás dokumentumaiba, irataiba. 

h) Ha egy napirendi pont tárgyalásánál kisebbségben marad, joga van kisebbségi véleménye rögzítésére. 

6.2. A társulás tagjának kötelezettségei

a) A  társulási  megállapodásban, a társulás által ellátott közfeladatokra vonatkozó külön megállapodásokban , valamint  a  szervezeti  és  működési  szabályzatban  foglaltak betartása. 

b) Képviselője útján rendszeres részvétel a társulás szerveinek munkájában, elősegítve a társulási célok és feladatok közös megvalósítását. 

c) A társulás határozatainak végrehajtása 

d) A társulás feladatkörébe tartozó ügyekkel kapcsolatos döntéseinek a társulás vezetőjével való egyeztetése, illetve a társulással való írásbeli közlése. 

e) Befizetési kötelezettségének határidőre történő teljesítése. 

f) A társulás  feladatkörébe  tartozó,  és  a  településen  keletkező  ügyekhez  a  szükséges  adatok, információk továbbítása a társulás munkaszervezetéhez. 
g) A társulási tagsághoz méltó szakmai és erkölcsi tevékenység folytatása, a vagyon megóvása, annak gyarapítására való törekvés. 

h) A Szervezeti és Működési Szabályzatban a tagok jogaira és kötelezettségeire vonatkozó további szabályok megtartása. 
7. A Társulás pénzügyi forrásai, gazdálkodása és beszámolási kötelezettsége
7.1. A társulás gazdálkodására a költségvetési szervek működésére vonatkozó szabályokat kell alkalmazni. 

7.2. Költségvetését önállóan, határozatban állapítja meg és a székhely önkormányzat részvételével fenntartott Közös Önkormányzati Hivatal útján gondoskodik annak végrehajtásáról. 

7.3. A gazdálkodás pénzügyi forrásai: 

a)  központi költségvetési támogatás, feladatfinanszírozás  

b) intézményi saját bevétel. ( étkezési díj , tagok hozzájárulása)

c) egyéb források, (pályázatok)

7.4.A saját bevétel meghatározó része a tagok által fizetett a feladat ellátási megállapodások alapján a folyó évi költségvetésben meghatározott  társulási hozzájárulás. 
7.5.A társulási hozzájárulás mértékét feladatonként a társulási tanács minden évben költségvetési határozatában állapítja meg. A tagok általi befizetések a társulás vagyonát képezik. A megállapított társulási hozzájárulást átutalással, havi egyenlő részletben, kell teljesíteni a társulás számlájára.

A társult önkormányzatok kötelesek a hozzájárulást megfizetni. A megállapított hozzájárulást határidőre nem teljesítő tag bankszámlája ellen, a társulás a munkaszervezeti feladatokat ellátó hivatala útján jogosult és köteles azonnali beszedési megbízást , inkasszót benyújtani. Az azonnali beszedési megbízás benyújtásához szükséges tag önkormányzati felhatalmazás, a társulási megállapodás mellékletét képezi. A tagönkormányzat részéről az adott hónap végéig, a társulás számláján meg nem fizetett hozzájárulás elmaradásáról és mértékéről a munkaszervezeti feladatokat ellátó hivatal a tagönkormányzatot elektronikus úton azonnal értesíti (polgármester, jegyző) és felhívja, hogy 3 napon belül tegyen eleget fizetési kötelezettségének.  Amennyiben a pénzügyi teljesítés határidőre nem teljesül, akkor következik be a késedelmembe esett önkormányzat fizetési számlájáról történő inkasszálás.  

7.6.A társulás tagjai általi befizetések kezelésével és felhasználásával összefüggő gazdálkodási feladatokat a társulási tanács a munkaszervezeti feladatokat ellátó hivatala útján végzi. 

7.7.A társulás költségvetésének elfogadását, illetve beszámolási kötelezettségét az Áht. vonatkozó előírásai figyelembe vételével kell teljesíteni. 

7.8.A társulás feladat- és hatásköreinek ellátása érdekében költségvetési intézményt, gazdálkodó szervezetet alapíthat, gyakorolja az alapítói jogokat, kinevezi vezetőiket, ellátja költségvetési felügyeletüket.  A társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét. 

7.9.
A társulási tanácsba delegált képviselők évente legalább egy alkalommal beszámolnak képviselő- testületeiknek a társulás működéséről . 
8. A társulás tevékenysége és gazdálkodásának ellenőrzési rendje
 A társulás gazdálkodásának ellenőrzését 2013. december 31. napjáig a társult önkormányzatok részvételével fenntartott  belső ellenőrzési önkormányzati  társulás , azt  követően a társult önkormányzatok által megbízott belső ellenőr végzi.

9. A kiadmányozás és a kötelezettségvállalás rendje
9.1.A társulás költségvetési határozatában szereplő előirányzat terhére a társulási tanács elnöke vagy az általa meghatározott személy vállalhat kötelezettséget, illetve jogosult utalványozásra. 

9.2.A társulás ügykörében keletkező iratok , levelezések kiadmányozása, a  kötelezettségvállalás, valamint az utalványozás pénzügyi ellenjegyzése a munkaszervezeti feladatokat ellátó  hivatal   vonatkozó szabályzatai szerint történnek. 
10. A társulás vagyona, a vagyonátadás feltételei, a tulajdonosi jogok és kötelezettségek gyakorlásának rendje
10.1.A társulás saját vagyonnal rendelkezhet, amelynek szaporulata a társulást illeti meg. 

10.2.A társulás megszűnése esetén a vagyonát a társulás tagjai között fel kell osztani. 

10.3. A Társulás megszűnésekor a tagok kötelesek egymással elszámolni úgy, hogy a társulás vagyonából a követelések, és kötelezettségek kifizetése után fennmaradó pénzösszeg a költségvetési hozzájárulások arányában kerül felosztásra a tagok között. A társulás megszűnésekor a vagyon felosztása és a közös tulajdon megszüntetése nem történhet oly módon, hogy az a közfeladatok és a közszolgáltatások ellátását veszélyeztesse. 

10.4.A létrejött vagyon célvagyon. A közös tulajdon megszüntetése és az ebből származó vagyoni igények kielégítése során, a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladatok ellátását nem veszélyeztetik, a célvagyon a közfeladat ellátását biztosítja.  A közös tulajdonban történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg. 

11. Társulási megállapodás módosítása, kizárás, kiválás, csatlakozás és a társulás megszüntetésének szabályai
11.1. A társulási megállapodást a társulás tagjai módosíthatják, törvényben meghatározottak szerint módosítják, illetve a helyi önkormányzati általános választásokat követő hat hónapon belül felülvizsgálják. 

11.2. A társuláshoz csatlakozni naptári év első, abból kiválni a naptári év utolsó napjával lehet. 

11.3. A kiválásról és a társuláshoz való csatlakozásról szóló , minősített többséggel hozott döntést a települési önkormányzat képviselő-testülete legalább hat hónappal korábban köteles meghozni, és azt a társulás tagjaival közölni, és a kiválásról szóló döntést kötelesek tudomásul venni. 

11.4. A társulás tagjainak több mint a fele minősített többséggel hozott határozatával a naptári év utolsó napjával a társulásból kizárhatja a társulás azon tagját, amely a megállapodásban meghatározott kötelezettségének ismételt felhívásra határidőben nem tett eleget. 

11.5. A tagok a társulási megállapodás felülvizsgálata, valamint a társulás átalakulása esetén, - a társulási megállapodás hatályba lépésének időpontjára,- élhetnek a kiválás lehetőségével

11.6. A társulásból kiváló tagnak az általa a társulás részére szolgáltatott, a kiválásig fel nem használt, tagdíjon felüli egyéb vagyoni hozzájárulása visszajár. 

11.7.A társulásból történő kiválás, kizárás esetén a bevitt vagyon kiadására csak abban az esetben tarthat igényt a kiválni szándékozó , illetve kizárt tag, ha ezáltal nem veszélyezteti a társulás feladatainak jövőbeni ellátását. 

11.8. A vagyonvesztés megakadályozása érdekében a kiváló, illetve kizárt tag a társulással kötött megállapodás alapján a vagyon használatáért díjra jogosult. 

11.9. A társulás megszűnik:

a) a törvényben szabályozott megszűnési feltétel megvalósult;

b) ha a társulás tagjai a Mötv. 88.§ (2) bekezdés szerinti többséggel azt elhatározzák;

c) törvény erejénél fogva;

d) bíróság jogerős döntése alapján;
12. Záró rendelkezések

12.1. A Társulás tagjai a Társulási Megállapodásban írtak vonatkozásában határozatlan időre szóló együttműködést vállalnak. 

12.2. Társulás működése során felmerülő esetleges vitás kérdéseket a felek kötelesek egymás között tárgyalásos formában egyeztetni. Az egyeztetés eredménytelensége esetén a jogvitás ügyben  az illetékes közigazgatási- és munkaügyi bíróság dönt. 

12.3. A jelen társulási megállapodásban nem szabályozott kérdésekre a vonatkozó jogszabályok és az SZMSZ rendelkezései az irányadók.   
13. Társulási megállapodás mellékletei
1.melléklet: Szervezeti és Működési Szabályzat

2.melléklet: A tagok által aláírt felhatalmazó levelek azonnali inkasszó benyújtásához

Zalahaláp , 2013. május 28.
Záradék:
A Társulási megállapodást Zalahaláp, Sáska Községek Önkormányzatainak Képviselő-testületei a 2013. május 23. napján tartott együttes ülésükön megtárgyalták és Zalahaláp Község Önkormányzat Képviselő-testülete 84/2013.(V.23.) Z.T.Ö. számú határozatával, Sáska  Község Önkormányzat Képviselő-testülete 56/2013.(V.23.) S.T.Ö. számú határozatával jóváhagyták. 

A jelen Társulási Megállapodás  a polgármesterek által történő aláírását követően lép érvénybe, és  2013. július 1.
  napján lép hatályba. A hatályba lépéssel egyidejűleg a  jelenleg hatályos Társulási Megállapodás és annak módosításai hatályukat vesztik.

A társulási megállapodást a tag önkormányzatok az alábbi  számú határozataikkal jóváhagyták:
      1. Zalahaláp Község Önkormányzata Képviselő-testülete 99/2013. (VI.27.) Z.T.Ö. számú   határozatával:
                Bedő Lajos Sándor sk.                                         Dr. Gelencsér Ottó sk.



Polgármester




jegyző

2. Sáska  Község  Önkormányzata Képviselő-testülete 73/2013. (VI.27.) S.T.Ö. számú határozatával:
                        Kovács Nándor sk.                                   Takács Lászlóné sk.



Polgármester




jegyző

      1. Zalahaláp Község Önkormányzata Képviselő-testülete 12/2014. (II.13.) Z.T.Ö. számú   
          határozatával:

                Bedő Lajos Sándor                                          Dr. Gelencsér Ottó 



Polgármester




jegyző

2. Sáska  Község  Önkormányzata Képviselő-testülete 18/2014. (II.25.) Ökt. számú határozatával:

                        Kovács Nándor                                    Takács Lászlóné 



Polgármester




jegyző

1. Zalahaláp Község Önkormányzat Képviselő – testülete   a Társulási Megállapodás
    módosítását a ../2016.( XII. 5.) számú határozatával jóváhagyta.

     Bedő Lajos Sándor                                                Dr. Gelencsér Ottó
       polgármester                                                                  jegyző

2. Sáska Község Önkormányzat Képviselő-testülete a Társulási Megállapodás módosítását a …/2016. (XII.5.) számú határozatával jóváhagyta.

       Kovács Nándor                                                      Takács Lászlóné
         polgármester                                                                jegyző
�	 A 4.1. a) pontot kiegészítették a Társulási Tag Önkormányzatok a  12/2014.(II.13.)Z.T.Ö, , valamint a 18/2014.(II.25.) Ökt.számú határozataikkal


�	 Az 5.5 pont utolsó mondata hatályon kívül helyezve 2014. február 13. napjával. 


�	 Módosították a Társulási Tag Önkormányzatok a 12/2014.(II.13.) Z.T.Ö. számú, valamint  a 18/2014.(II.25.) Ökt. számú határozataikkal


�	 Hatályba lépés napja: 2013. július 1. 













